— Як рэалізуюць сябе вашы навучэнцы і выпускнікі? Раскажыце пра іх дасягненні. — Страта зроку — ні з чым не параўнальная паталогія, калі гаварыць аб фізічных парушэннях. Інваліднасць па зроку — адна з самых цяжкіх, бо да 90 працэнтаў інфармацыі чалавек атрымлівае праз зрокавы аналізатар. Нашы навучэнцы маюць розныя магчымасці ў плане сацыялізацыі і прафесійнай рэалізацыі. Адна справа, калі ў навучэнца зусім адсутнічае зрок, і іншая, калі дзіця хоць слаба, але бачыць.